armvectores/hy_wikipedia_2023 huggingface dataset:
Իեն Բրայս

Իեն Բրայս (անգլ.՝ Ian Bryce, 1956, Դևոն, Անգլիա, Միացյալ Թագավորություն)՝ անգլիացի կինոպրոդյուսեր։ 
Իր կարիերան սկսել է որպես պրոդյուսերի օգնական «Աստղային պատերազմներ. Էպիզոդ VI. Ջեդայի վերադարձը» ֆիլմում։ Ժամանակի ընթացքում կատարելագործվելով և հմտանալով իր մասնագիտության մեջ, Բրայսը սկսեց աշխատել հոլիվուդյան ամենահայտնի կինոռեժիսորների հետ՝ նրանց հետ ստեղծելով բլոկբաստերներ։ Այժմ Իեն Բրայսն ապրում է իր կնոջ՝ Թեյլորի և երկու որդիների՝ Ալեքսի և Մակի հետ։


== Կարիերա ==
Բրայսը ունի բազմաթիվ մրցանակներ, նաև շատ հեղինակավոր մրցանակաբաշխություններում եղել է նոմինանտի դերում։ Դրանց թվում են Օսկարը և BAFTA-ն։ 1998 թ․ էկրան բարձրացած Սթիվեն Սփիլբերգի Փրկել Շարքային Ռայանին ֆիլմը նրանց բերեց բազմաթիվ մրցանակներ, դրանց թվում նաև Ոսկե Գլոբուսի «լավագույն ֆիլմ» մրցանակը, ֆիլմը բազմաթիվ անվանակարգերում նոմինացվեց նաև Օսկարի, բայց «լավագույն ֆիլմ»-ը զիջեց Սիրահարված Շեքսպիր ֆիլմին։ Բրայսը առավել հայտնի դարձավ՝ համագործակցելով բլոկբաստերներ ստեղծելու մեծ վարպետ՝ Մայքլ Բեյի հետ՝ ստեղծելով «Տրանսֆորմերներ» սիքվելը։


== Ֆիլմագրություն ==
Աստղային պատերազմներ. Էպիզոդ VI. Ջեդայի վերադարձը (1983) (պրոդյուսերի օգնական)
Ինդիանա Ջոնսը և ճակատագրի տաճարը (1984) (ռեժիսորի երկրորդ օգնական)
Ինդիանա Ջոնսը և խաչակրաց վերջին արշավանքը (1989) (ասոցացնող պրոդյուսեր)
Բեթմենի վերադարձը (1992) (գործադիր պրոդյուսեր)
Ծագող արև (1993) (գործադիր պրոդյուսեր)
Գյուղացին Բեվերլի Հիլզից (1993) (գործադիր պրոդյուսեր)
Արագություն (1994) (գործադիր պրոդյուսեր)
Մրկասյուն (1996) (պրոդյուսեր)
Տեղառարափ անձրև (1997) (պրոդյուսեր)
Փրկել Շարքայնի Ռայանին (1998) (պրոդյուսեր)
Բնության հզորությունը (1999) (պրոդյուսեր)
Գրեթե հայտնի (2000) (պրոդյուսեր)
Սարդ Մարդը (2002) (պրոդյուսեր)
Արևի արցունքներ (2003) (պրոդյուսեր)
Կղզին (2005) (պրոդյուսեր)
Տրանսֆորմերներ (2007) (պրոդյուսեր)
Հենքոկ (2008) (գործադիր պրոդյուսեր)
Տրանսֆորմերներ։ Ֆոլլենների Վրեժը (2009) (պրոդյուսեր)
Տրանսֆորմերներ։ Լուսնի Մութ Կողմը (2011) (պրոդյուսեր)
Pain & Gain (2013) (պրոդյուսեր)
Աշխարհների պատերազմ Z (2013) (պրոդյուսեր)
Տրանսֆորմերներ։ Բնաջնջման Դարաշրջանը (2014) (պրոդյուսեր)
Նինձիա Կրիաները (2014) (պրոդյուսեր)
Պավիա դի Ուդինե

Պավիա դի Ուդինե (իտալերեն՝ Pavia di Udine), կոմունա Իտալիայի Հանրապետությունում։ Գտնվում է Ֆրիուլի Վենետիկ Ջուլիա մարզի Ուդինե գավառում։
Բնակչությունը կազմում է 5772 մարդ 2008 թվականի մարդահամարի տվյալների, բնակչության խտություն՝ 162 մարդ/կմ²։ Զբաղեցնում է 35 կմ² մակերես։ Փոստային ինդեքս՝ 33050։ Հեռախոսային կոդ՝ 0432։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոսահամար՝ 0432 646111
Էլեկտրոնային փոստ՝ segreteria@com-Pavia-di-udine.regione.fvg.it
Պաշտոնական կայք՝ http://www.comune.paviadiudine.ud.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
Վիճակագրության ազգային ինստիտուտ Archived 2009-12-07 at the Wayback Machine. (անգլ.)


== Ծանոթագրություններ ==
Տիխմանգա

Տիխմանգա (ռուս.՝ Тихманьга), գետ Ռուսաստանում, հոսում է Արխանգելսկի մարզում, Կոմի Հանրապետությունում։ Գետաբերանը տեղակայված է Լաչա գետի աջ ափին։ Գետի երկարությունը 84 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03010000112103000000673
Հիդրոլոգիական ուսումնասիրությունների կոդը - 103000067
Ավազանի կոդը - 03.01.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Դինամիկայի շարքեր

Դինամիկայի շարքեր, վիճակագրական շարքեր, բնութագրում են սոցիալ-տնտեսական երևույթների փոփոխությունը (զարգացումը) ժամանակի ընթացքում։ Ժամանակահատվածի և տերիտորիայի ընդգրկման առումով դինամիկայի շարքերի բոլոր ցուցանիշները պետք է համեմատելի լինեն։ Ուստի և դրանք հաշվարկվում են մեթոդոլոգիական և մեթոդական միևնույն սկզբունքով։ Դինամիկայի շարքեր կարող են կազմվել բացարձակ և հարաբերական թվերից, ինչպես նաև միջին մեծություններից։ Ստորաբաժանվում են մոմենտային և ինտերվալային շարքերի։ Մոմենտային շարքերի դեպքում ցուցանիշներից յուրաքանչյուրն արտահայտում է ուսումնասիրվող երևույթի չափը որոշակի մոմենտի դրությամբ (առ 1-ը հունվարի, առ 1-ը փետրվարի), իսկ ինտերվալային շարքերի դեպքում՝ որոշակի ժամանակահատվածում (ամիս, եռամսյակ, տարի)։ Դինամիկայի շարքերի վերլուծությունը հնարավորություն է ընձեռում բացահայտել սոցիալական երևույթների զարգացման հիմնական ուղղությունը, տեմպերը և տենդենցները։
Սկանդերբեգի թանգարան

Սկանդերբեգի թանգարան (ալբ․՝ Muzeu Kombëtar Gjergj Kastrioti Skënderbeu), ազգագրական թանգարան Ալբանիայում՝ նվիրված ազգային հերոս Սկանդերբեգին։


== Պատմություն ==

Թանգարանը գտնվում է Կրույե քաղաքի ամրոցում։ Այն գտնվում է ծովի մակերևույթից 557 մետր բարձրության վրա։ Հաջողությամբ դիմակայել է թուրքերի 1450, 1466 և 1467 թվականների հարձակումներին։ Ամրոցի անառիկությունը հնարավորություն է տվել Գեորգ Կաստրիոտի Սկանդերբեգին շուրջ երկու տասնամյակ հաջողությամբ պայքարել օսմանյան կայսրության դեմ։
Թանգարան հիմնելու գաղափարը 1976 թվականին առաջ է քաշել պրոֆեսոր Ալեքս Բուդան։ Շենքը կառուցվել է ալբանացի ճարտարապետներ Պիրրո Վասոյի և Պրանվեր Խոջայի՝ Էնվեր Խոջայի դստեր նախագծով։ Նախապատրաստական աշխատանքները Կրույեում սկսվել են 1978 թվականի սեպտեմբերին, իսկ հանդիսավոր բացումը տեղի է ունեցել 1982 թվականի նոյեմբերի 1-ին՝ Ալբանիայի աշխատավորական կուսակցության քաղբյուրոյի անդամների մասնակցությամբ։


== Գործունեություն ==
Այսօր Կրույեի ամրոցը և նրանում տեղակայված թանգարանը Ալբանիայի զբոսաշրջության կենտրոններից է և ալբանացիների համար ոգեշնչման աղբյուր։ Թանգարանում ցուցադրված են Սկանդերբեգի ժամանակաշրջանով թվագրվող իրեր։ Ցուցանմուշները դասավորված են ալբանացի հերոսի կյանքի ժամանակագրական հաջորդականությամբ։ Այստեղ ներկայացված են նրա անձնական իրերը՝ ներառյալ այծի գլխով սաղավարտի պատճենը, որի բնօրինակը գտնվում է Վիեննայի Արվեստի պատմության թանգարանում։
Թանգարանը բաց է այցելության  համար ամեն օր, բացի երկուշաբթի օրերից։ Տոմսի արժեքը 200 ալբանական լեկ է։


== Պատկերասրահ ==

		
		
		
		


== Տես նաև՝ ==
Ալբանիայի պատմություն


== Ծանոթագրություններ ==


== Արտաքին հղումներ ==
Официальный сайт (ալբ.)
Skanderbeg Museum (Muzeu Kombetar Gj. Kastriot Skenderbeu) (անգլ.)
Կոլիեռ

Կոլիեռ (ֆր.՝  Caulières), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 209 մարդ, բնակչության խտությունը` 38.63 մարդ/կմ²։ Բնակավայրը զբաղեցնում է 5.41 կմ² տարածք։


== Աշխարհագրություն ==
Գտնվում է Փարիզ քաղաքից 110 կմ հյուսիս, Ամյեն քաղաքից 33 կմ հարավ-արևմուտք։


== Բնակչություն ==


== Տնտեսություն ==
2010 թվականին ուներ 142 աշխատունակ (15-64 տարեկան)  բնակիչ, որոնցից ակտիվ էին 104-ը, իսկ ոչ ակտիվները` 38։ Ակտիվության ցուցանիշը կազմում է 73,2 %։ 104 աշխատունակ մարդկանցից աշխատել է 91 անձ (49 տղամարդ և 42 կին)։ Գործազուրկ են եղել 13 անձ (6 տղամարդ և 7 կին)։ 38 անաշխատունակներից 8-ը եղել են աշակերտներ կամ ուսանողներ, 20-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(7210) Դարիուս

(7210) Դարիուս (անգլ.՝ Darius), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,834087 ա. մ., առավելագույնը մոտենում է 2,8134 ա. մ. հեռավորության վրա և հեռանում 2,8548 ա. մ.։ Արեգակի շուրջ մեկ ամբողջական պտույտ է կատարում 1742,68 երկրային օրվա ընթացքում, իր ուղեծրով շարժվելով միջինում 0,206578 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,01° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7210) Դարիուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Յոախիմ Պատինիր

Յոախիմ Պատինիր (Joachim Patinir), նաև՝ Պատենիր (Patenier, 1480[…], Bouvignes-sur-Meuse, Դինանտ, Դինան, Նամյուր, Վալոնիա, Բելգիա - հոկտեմբերի 5, 1524(1524-10-05), Անտվերպեն, Անտվերպենի մարկկոմսություն, Բրաբանտ, Հաբսբուրգյան Նիդերլանդներ), Վերածննդի դարաշրջանի հոլանդացի և ֆլամանդացի նկարիչ, ով համբավվել է հատկապես պատմական թեմաներով արած նկարներով ու բնանկարներով։ Ծնունդով ֆլամանդացի էր, ժամանակակից Վալոնիայի տարածաշրջանից, բայց հիմնականում աշխատել է Անտվերպենում, որ այն ժամանակներում Նիդերլանդների առևրտրի ու արվեստների կենտրոնն էր։


== Հակիրճ տեղեկատվություն ==
Պատինիրը բնանկարի՝ որպես կերպարվեստի անկախ ժանրի նախակարապետն է և ֆլամանդացի առաջին նկարիչը, ով իրեն առաջին հերթին բնանկարիչ է համարել։ Նրան կարելի է բնորոշել իբրև այսպես ասած՝ աշխարհային բնանկարի (world landscape), այսինքն՝ բարձունքից դիտված ու արված համայնապատկերային բնանկարի հիմնադիրի։ Բնանկարի այդ տեսակի ստեղծումը, տեսակ, որ Հյուսիսային Վերածննդի վճռորոշ տարբերակիչ հատկանիշներից է, կարելի է համարել Պատինիրի կարևոր ներդրումը Արևմուտքի արվեստում։
Պատինիրի ստորագրությունը կրող ընդամենը հինգ նկար է մեզ հասել, սակայն այսօր կերպարվեստի շատ գործեր են վերագրվում նրան կամ հավանականության տարբեր աստիճաններով ենթադրվում են ստեղծված նրա արվեստանոցում։ 2007 թվականին Մադրիդի Պրադո թանգարանում կազմակերպված ցուցահանդեսում ներկայացվել են նրան ու իր արվեստանոցին վերագրվող 21 նկար, ևս յոթը հիշատակվել են կատալոգում՝ հետագայում ցուցադրելու նկատառումով։
Պատինիրն ընկերական հարաբերություններ է պահպանել իր ժամանակի ճանաչված մի շարք նկարիչների, այդ թվում՝ Ալբրեխտ Դյուրերի, Քվինտեն Մասեյսի հետ, վերջինիս հետ նաև համագործակցել է. օրինակ՝ «Սուրբ Անտոնիոսի գայթակղությունը» նկարն ստեղծելիս ինքը բնանկարն է արել, Մասեյսը պատկերել է ֆիգուրները։ Արվեստի պատմաբաններից ոմանք ենթադրում են, որ Պատինիրը քեռին էր մեկ այլ նկարչի՝ Հերրի մետ դե Բլեսի, որը եղել է նրա հետևորդը և աշխարհային բնանկարի ժանրի զարգացնողը կերպարվեստի պատմության մեջ։


== Պատկերասրահ ==

		
		
		
		
		
		
		
		
		


== Գրականություն ==
"Grove": Hans Devisscher. "Patinir, Joachim." Grove Art Online. Oxford Art Online. Oxford University Press. Web. 17 Feb. 2017. subscription required
Koch, Robert A. Joachim Patinir (Princeton: Princeton University Press, 1968).
Battistini, Matilde. Symbols & Allegories in Art: The Hereafter. Los Angeles: The J. Paul Getty Museum, 2005. 210, 212–13.
Falkenburg, Reindert. Joachim Patinir: Landscape as an Image of the Pilgrimage of Life. Amsterdam/Philadelphia: John Benjamins Publishing Company, 1988.
Ball-Krückmann, Babette, Landschaft zur Andacht: die Weltlandschaften Joachim Pateniers. Munich 1977 (microfiche)
Pioch, Nicolas. "The Northern Renaissance (1500–1615)." WebMuseum. 14 October 2002. 28 March 2006.
Smith Chipps, Jeffery. The Northern Renaissance. Phaidon. Arts & Ideas, 2004. 321.


== Ծանոթագրություններ ==


== Արտաքին հղումներ ==
Voigt, Verena, Joachim Patinir (ca. 1485· 1524) and Landscape Painting in the Low Countries Hand (1986): 57. PDF article
WGA Gallery
Agence photographique de la réunion des Musées nationaux
Լա Բրե լե Բեն

Լա Բրե լե Բեն (ֆր.՝ La Brée-les-Bains ), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Սեն Պյեր դ՛Օլերոն կանտոնի կազմի մեջ։ Հանդիսանում է Ռոշֆոր շրջանը։
Համայնքի INSEE կոդ՝ 17486։


== Բնակչություն ==
Համայնքի բնակչությունը 2010 թվականին կազմում էր 756 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ. Լա Բրե լե Բեն (ֆր.)
Չադ (գյուղ, Ասկինսկի շրջան)

Անվան այլ կիրառումների համար տե՛ս՝ Չադ (այլ կիրառումներ)Չադ (ռուս.՝ Чад, բաշկիրերեն՝ Сат), գյուղ Ռուսաստանի Բաշկորտոստան հանրապետության Ասկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 44 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յոհանա Լոյզինգեր

Յոհանա Լոյզինգեր (բուլղար․՝ Йохана Лойзингер, գերմ.՝ Johanna Maria Louise Loisinger, 18 ապրիլի, 1865, Բրատիսլավա – 20 հուլիսի, 1951, Վիեննա), ավստրիացի դերասանուհի, դաշնակահարուհի և օպերային երգչուհի (սոպրանո)։ Ամուսինը՝ Ալեքսանդր Բատենբերգը, եղել է Բուլղարիայի առաջին իշխանը գերմանական Բատենբերգների տոհմից, ռուսական բանակի գեներալ-լեյտենանտ (15 ապրիլի, 1880)։


== Կենսագրություն ==
Յոհանա Լոյզինգերը ծնվել է 1865 թվականի ապրիլի 18-ին Բրատիսլավայում, Յոհան Լոյզինգերի ու Մարիա Մեյերի ընտանիքում։

Երաժշտական կրթություն ստանալուց հետո ելույթ է ունեցել Պրահայի, Տրոպաուի, Լինցի, Դարմշտադտի թատրոններում։ Հայտնի է եղել Մոցարտի ստեղծագործությունների կատարումներով։
1889 թվականի փետրվարի 6-ին Ֆրանսիայի Մենտոնա քաղաքում Յոհանա Լոյզինգերն ամուսնացել է արքայազն Ալեքսանդր Բատենբերգի հետ (1857-1893)։ 1886 թվականի օգոստոսի 21-ին Ալեքսանդր Բատենբերգը զրկվել էր գահից, և իր կնոջ հետ նա բնակություն է հաստատում Ավստրիայի Գրաց քաղաքում։ Նրանք ունեցել են երկու երեխա՝ Կրում-Ասենը, կոմս Խարտենաու (1890-1965) և Վերա Ցվետանան, կոմսուհի Խարտենաու (1893-1924): Ամուսնու մահից հետո Յոհանա Լոյզինգերը տեղափոխվել է Վիեննա, որտեղ զբաղվել է հասարակական գործունեությամբ, եղել է երաժշտական կազմակերպության մեկենաս։ Մի որոշ ժամանակ նա զբաղեցրել է Վիեննայի սիմֆոնիկ նվագախմբի նախագահի պաշտոնը։
Յոհանա Լոյզինգերը մահացել է 1951 թվականի հուլիսի 20-ին Վիեննայում։ Թաղված է St. Leonhard Cemetery քաղաքային գերեզմանատանը՝ իր դստեր կողքին։


== Ծանոթագրություններ ==


== Արտաքին հղումներ ==
Prince Alexander And His Two Loves: From Princess To Opera Singer! (անգլ.)
Studio portrait of Johanna Loisinger Countess von Hartenau (անգլ.)
Hartenau, Johanna Gräfin v. geb. Loisinger (1865-1951) / Porträt, linksblickendes Brustbild Archived 2018-05-05 at the Wayback Machine. (գերմ.)
Չեռնիշևսկու փողոց (այլ կիրառումներ)

Չեռնիշևսկու փողոց անվանումը կարող է վերաբերել.

Չեռնիշևսկու փողոց (Երևան)
Չեռնիշևսկու փողոց (Կրասնի Սուլին)
S/2007 S 2

S/2007 S 2, Սատուրնի անկանոն բնական արբանյակներից է, ունի հակադարձ շարժում։
Սոլոգինո

Սոլոգինո (ռուս.՝ Сологино), գյուղ Ռուսաստանի Մոսկվայի մարզի Լոտոշինսկի շրջանի կազմում։
Բնակչությունը վերջին գրանցված տվյալներով կազմում էր 15 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սաքսաուլ

Սաքսաուլ (Haloxylon), թելուկագգիների ընտանիքի ոչ խոշոր ծառերի (մինչև 12 մ) և թփերի ցեղ։ Ճյուղավորումը եղանաձև է, ընձյուղները հատվածավոր են, դյուրաբեկ։ Սաղարթը խիտ է կամ նոսր, ամռանը՝ կանաչ, աշնանը՝ մոխրագույն կամ գորշավուն։ Տերևները հակադիր են, փոքրիկ, ցողունին սեղմված անգույն թեփուկների կամ թմբիկների տեսքով։ Ծաղիկները երկսեռ են, մեկական նստած թեփուկանման ծաղկակիցների ծոցերում։ Սաքսաուլները բազմանում են սերմերով և արմատային մացառներով, երբեմն առաջացնում է անտառներ։ Ապրում է 30-60 տարի։ Հայտնի է սաքսաուլի 10 տեսակ՝ տարածված Ասիայի անապատներում և կիսաանապատներում։ ԽՍՀՄ-ում՝ Միջին Ասիայում հանդիպում է սաքսաուլի 3 տեսակ՝ սպիտակ (H․ persicum), սև (H․ aphyllum) եզայսանյան (H․ ammodendron)։ Սաքսաուլը ժողովրդական տնտեսության մեջ կարևոր նշանակություն ունի, բնափայտն ամուր է, դյուրաբեկ, ծանր (ընկղմվում է ջրում), օգտագործվում է որպես բարձրորակ վառելափայտ, ջերմատվությամբ քիչ է զիջում գորշ ածխին։ Մոխրից Տնկաղ (լատ.՝potassa) է ստացվում։ Ձմռանը կանաչ ընձյուղները կեր են ծառայում ուղտերի և ոչխարների համար։ Սաքսաուլն օգտագործվում է շարժվող օազիսների ամրացման, քաղաքների կանաչապատման համար և անփոխարինելի է միջինասիական հանրապետությունների ավազուտների անտառապատման գործում։
Կոնսելվե

Կոնսելվե (իտալերեն՝ Conselve), քաղաք Իտալիայում` Վենետո մարզի Պադովա գավառում։ Սահմանակից է Առե, Բանիոլի դի Սոպրա, Կարտուրա, Սան Պիետրո Վիմինարիո, Տեռասա Պադովանա, Տրիբանո համայնքներին։
2014 թվականի տվյալներով բնակչության թվաքանակը եղել է 10.319։ Բնակչության միջին խտությունը կազմում է 374 մարդ/կմ²։ Համայնքն զբաղեցնում է 24 կմ² տարածք։ Փոստային ինդեքս՝ 35026։ Հեռախոսային կոդ՝ 049։
Կոմունայի հովանավորն է Սուրբ Լավրենտին, տոնը նշվում է օգոստոսի 10-ին, և սուրբ Ագոստինոն՝ տոնը նշվում է ամեն տարի օգոստոսի 20-ին։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
(1578) Կիրկվուդ

(1578) Կիրկվուդ (անգլ.՝ Kirkwood), աստերոիդ աստերոիդների գոտու արտաքին մասում։ Հայտնաբերվել է 1951 թվականի հունվարի 10-ին Ինդիանայի համալսարանի կողմից Բրուկլինում։
Միջին հեռավորությունը Արեգակից կազմում է 3,930778 ա. մ., առավելագույնը մոտենում է 2,9954 ա. մ. հեռավորության վրա և հեռանում 4,8661 ա. մ.։ Արեգակի շուրջ մեկ ամբողջական պտույտ է կատարում 2846,53 երկրային օրվա ընթացքում, իր ուղեծրով շարժվելով միջինում 0,12647 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,81° անկյուն։
Կիրկվուդ աստերոիդը պատկանում է Հիլդայի աստերոիդների ընտանիքին։ Այս ընտանիքի աստերոիդները շարժվում են 3,7 - 4,2 ա. մ. մեծ կիսաառանցք ունեցող ուղեծրերով, էքսցենտրիսիտետը՝ 0,07 - 0,3, և ուղեծրի թեքումը ոչ ավելին քան 20°։ Ընտանիքի աստերոիդները շարժվում են Յուպիտերի հետ 3:2 ուղեծրային ռեզոնանսով։
Ըստ Տոլենի սպեկտրալ դասակարգման պատկանում է D դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1578) Կիրկվուդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սան Ժուան դու Սոտեր

Սան Ժուան դու Սոտեր (պորտ.՝ São João do Soter), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում։ Գտնվում է Մարանիան նահանգի արևելյան մարզում։ Մտնում է Մեդիու Մեարին գավառի կազմի մեջ։ Բնակչությունը կազմում է 16 755 մարդ՝ 2006 թվականի տվյալներով։ Գրավում է 1 438,020 կմ² տարածք։ Բնակչության խտությունը՝ 11,7 մարդ/կմ²։


== Պատմություն ==
Քաղաքը հիմնադրվել է 1994 թվականի նոյեմբերի 10-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 19.740.061,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.243,55 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,523 (տվյալները ՄԱԿ-ի զարգացման ծրագրի)։


== Ծանոթագրություններ ==
Իսրայել (բանաստեղծություն)

«Իսրայել», Հովհաննես Թումանյանի բանաստեղծություններից՝ գրված 1890 թվականին։


== Պատմություն ==
Հովհաննես Թումանյանն այս բանաստեղծությունը գրել է 1890 թվականին։
Ինքնագիրը պահպանվում է Վրաստանի կենտրոնական արխիվում (ֆոնդ 114, գծ․ 1130) ։ Այն հայտնաբերել է Անահիտ Խառատյանը։
Առաջին անգամ տպագրվել է «Սովետական գրականություն» ամսագրի՝ 1956 թվականի № 4-ում (էջ 141)։ Այնուհետև՝ 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության չորրորդ հատորում (էջ 20)։
Տպագրվել է ինքնագրից։


== Ծանոթագրություններ ==
Feels

«Feels», շոտլանդացի երաժիշտ և պրոդյուսեր Քելվին Հարիսի երգը ամերիկացի երգիչներ Ֆարել Ուիլյամսի, Քեթի Փերրի և ամերիկացի ռեփեր Շոն Անդերսոնի (Big Sean) մասնակցությամբ։ Երգը թողարկվել է 2017 թվականի հունիսի 16-ին Sony Music լոյբլում որպես Հարրիսի Funk Wav Bounces Vol. 1 (2017) հինգերորդ ստուդիական ալբոմի չորրորդ սինգլ։ Երգը գրվել է Ադամ Ուայլսի, Ֆարել Ուիլյամսի, Քեթի Փերրիի, Բրիտանի Հազարդի, Շոն Անդերսոնի կողմից։


== Պատմություն ==
Երգն արժանացել է դրական ու խառը արձագանքների երաժշտական քննադատների ու ինտերնետ-հրատարակությունների կողմից, ինչպիսիք են՝ Spin ամսագրից Էնդի Քաշը (Andy Cush), Rolling Stone ամսագրից Էլիա Լեյթը (Elia Leight) (որը գրել է. «պարզ, անհոգ երգ, որում զուգորդվում են սկա կիթառը, խաղացկուն ստեղնաշարային գիծը..., որոնք հիշեցնում են մուլտֆիլմի հերոսի սահելը բանանի կեղևի վրայով»), The Musical Hype հրատարակությունից Բրենտ Ֆոլկները (Brent Faulkner) (որը գրել է, թե երգը բավականաչապ նախապատրաստված չէ, բայց ձայնագրության այդ տիպն ավելի շատ դուր է գալիս ձայնի, այլ ոչ թե քնարականության համար)։


== Երաժշտական հոլովակ ==
«Feels» երգի տեսահոլովակը նկարահանել է բրիտանացի ռեժիսոր Էմիլ Նավան։ Պրեմիերան կայացել է 2017 թվականի հունիսի 26-ին YouTube-ի Vevo ալիքով։ Տեսահոլովակում Ֆարելը, Քեթի Փերրին ու Big Sean-ը հանգստանում են ամայի կղզում։


== Հիթ-քերթներ ==


== Հավաստագրումներ ==


== Ծանոթագրություններ ==


== Արտաքին հղումներ ==
 Видео 1 на песню «Feels»
 Видео 2 на песню «Feels»
Ումարու Սիսոկու Էմբալո

Ումարու Սիսոկու Էմբալո (պորտ.՝ Umaro Sissoco Embaló, սեպտեմբերի 23, 1972(1972-09-23), Բիսաու, Portuguese Guinea), Գվինեա Բիսաուի պետական և քաղաքական գործիչ։ Քաղաքագետ և ռազմական սպա, որը վարչապետի պաշտոնը զբաղեցրել է 2016 թվականի նոյեմբերի 18-ից մինչև 2018 թվականի հունվարի 16-ը։


== Կենսագրություն ==
Ծնվել է 1972 թվականի սեպտեմբերի 23-ին պորտուգալական Գվինեա Բիսաու քաղաքում։ Լիսաբոնի տեխնիկական համալսարանի սոցիալական և քաղաքական գիտությունների բարձրագույն ինստիտուտում ստացել է Միջազգային հարաբերությունների աստիճան և քաղաքական գիտությունների մագիստրոսի աստիճան, ինչպես նաև Մադրիդի Կոմպլուտենսե համալսարանում` Միջազգային հարաբերությունների դոկտորի աստիճան։ Ազատ տիրապետում է պորտուգալերենին և իսպաներենին, ինչպես նաև՝ անգլերենին, ֆրանսերենին, արաբերենին և սվահիլի լեզվին։
Զինվորական ծառայություն է անցել Գվինեա Բիսաուի բանակում, ուսանել է Իսպանիայի ազգային պաշտպանության կենտրոնում։ Այնուհետև Ազգային անվտանգության ոլորտում հետազոտություններ է անցկացրել Բրյուսելում, Թել Ավիվում, Յոհանեսբուրգում, Ճապոնիայում և Փարիզում։ Նրան շնորհվել է Գվինեա Բիսաուի զինված ուժերի բրիգադի գեներալի կոչում։ Ներկայումս մասնագիտանում է աֆրիկյան և մերձավորարևելյան հարցերում, ինչպես նաև պաշտպանության, միջազգային համագործակցության և զարգացման ոլորտներում։ Եղել է Աֆրիկայի հարցերով նախկին նախարար։ Կառավարության կաբինետը ձևավորվել է 2016 թվականի դեկտեմբերի 13-ին՝ 2016 թվականի նոյեմբերի 18-ին նախագահ Ժոզե Մարիու Վաշի՝ վարչապետի պաշտոնում նշանակվելուց հետո։
Վարչապետ դառնալուց հետո նա ընդհարվել է իր սեփական կուսակցության՝ Գվինեայի և Կաբո Վերդեի Աֆրիկյան անկախության կուսակցության բոյկոտի հետ, որը կենտրոնական կոմիտեի ուժերով անվստահություն է հայտնել նրան. 2016 թվականի նոյեմբերի 26-ին նրա դեմ քվեարկել է 112 մարդ և «կողմ»՝ 11։
Որպես կառավարության ղեկավար կարող էր ակնկալել միայն սոցիալական նորացման կուսակցության աջակցությունը, որը մեծությամբ երկրորդն է Գվինեա Բիսաուի Ազգային ժողովրդական ժողովում։ 2018 թվականի հունվարի 13-ին նրա մոտ կոնֆլիկտ է սկսվել երկրի նախագահ Ժոզե Մարիու Վաշայի հետ, ինչը հանգեցրել է Ումար Սիսոկո Էմբալոյի պաշտոնաթողությանը 2018 թվականի հունվարի 16-ին։
2019 թվականի նոյեմբերի 24-ին դուրս է եկել Գվինեա Բիսաուի նախագահական ընտրությունների երկրորդ փուլ՝ առաջին փուլում ստանալով ընտրողների ձայների 27,65 տոկոսը և զբաղեցնելով երկրորդ տեղը։ 2019 թվականի դեկտեմբերի 29-ին երկրորդ փուլում վստահ հաղթանակ է տարել երկրի նախկին վարչապետ Սիմոյնշ Դոմինգուշ Պերեյրային՝ ընտրողների ձայների 53,55 % արդյունքով։ Այս մասին հայտնի է դարձել արդեն 2020 թվականի հունվարի 2-ին։


== Ծանոթագրություններ ==
Take Your Nibbled Apple Back

Take Your Nibbled Apple Back, հայկական MDP երկրորդ ալբոմն է, թողարկվել է 1995 թվականին Ռուսաստանում։


== Երգացանկ ==
Take Your Nibbled Apple Back'
Death of Mollah Al Sahed
A Gift
Silk Way'0
Silk Way'1
Silk Way'2
Time


== Ձայնագրել են ==
Էդուարդ Աբրահամյան - վոկալ, ստեղնային
Հենրի Գրիգորյան - կիթառ
Վարդան Գրիգորյան - բաս
Մեսրոպ Գյուլնազարյան - հարվածային


== Աղբյուրներ ==
ProgArchives
Metal Music Archives
Encyclopedia Metallum
Վիկտոր Կուդրյավցև (դիվանագետ)

Անվան այլ կիրառումների համար տե՛ս՝ Վիկտոր Կուդրյավցև (այլ կիրառումներ)Վիկտոր Կուդրյավցև (ռուս.՝ Виктор Сергеевич Кудрявцев, օգոստոսի 29, 1945(1945-08-29)), խորհրդային և ռուս դիվանագետ։


== Կենսագրություն ==
1968 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է ֆրանսերենին, արաբերենին և անգլերենին։
1968 թվականից զբաղվում է դիվանագիտական գործունեությամբ։

1993 թվականից մինչև 1997 թվականը Ալեքսանդրիայում եղել է Ռուսաստանի Դաշնության գլխավոր հյուպատոս։
1997 թվականից մինչև 2000 թվականը զբաղեցրել է Ռուսաստանի Դաշնության արտաքին գործերի նախարարության գլխավոր քարտուղարության գլխավոր խորհրդականի պաշտոնը։
2000 թվականի օգոստոսի 5-ից մինչև 2005 թվականի հուլիսի 15-ը Քաթարում եղել է Ռուսաստանի Դաշնության արտակարգ և լիազոր դեսպան։
2005 թվականի սեպտեմբերի 22-ից մինչև 2010 թվականի փետրվարի 8-ը Սաուդյան Արաբիայում եղել է Ռուսաստանի Դաշնության արտակարգ և լիազոր դեսպան։


== Դիվանագիտական աստիճան ==
2-րդ դասի արտակարգ և լիազոր դեսպանորդ (1993 թվականի հունվարի 28)
1-ին դասի արտակարգ և լիազոր դեսպանորդ (2002 թվականի դեկտեմբերի 10)
Արտակարգ և լիազոր դեսպան (2009 թվականի հուլիսի 16)


== Ծանոթագրություններ ==


== Աղբյուրներ ==
ԱԳՆ պաշտոնական կայք
Վիկտոր Կուդրյավցև Սերգեևիչ
Ֆլորա Վարդանյան

Ֆլորա Ստեփանի Վարդանյան (Օհանջանյան, 1881, Ախալքալաք, Թիֆլիսի նահանգ, Ռուսական կայսրություն - 1942), Անդրկովկասում հեղափոխական շարժումների մասնակից։ ԽՄԿԿ անդամ 1917 թվականից։ Մինչ այդ եղել է հնչակյան կուսակցության անդամ։


== Կենսագրություն ==
Ավարտել է Թիֆլիսի իգական գիմնազիան (1897) և Լոնդոնի կանանց համալսարանի մանկավարժության բաժինը (1901)։ 1901 թվականից ագիտացիոն-պրոպագանդիստական աշխատանք է տարել Բաքվի բանվորների շրջանում, որի համար արտաքսվել է Ռուսաստանի Մարիուպոլ գավառը։ 1915 թվականին Վարդանյանի նախաձեռնությամբ Բաքվի Բալախանիի շրջանում հիմնադրվել է «Առանց ազգերի խտրության գաղթականներին օգնող ընկերություն», որը Բաքվի բոլշևիկյան կազմակերպությունն օգտագործել է ագիտացիոն աշխատանք տանելու համար։ 1917 թ. Փետրվարյան հեղափոխությունից հետո ընտրվել է ՌՍԴԲԿ Բաքվի կոմիտեի կազմում։ 1918 թվականից եղել է կուսակցության Թիֆլիսի կոմիտեի անդամ, կատարել պրոպագանդիստական աշխատանք, փոխադրել զենք, դրամ և գրականություն։ Վրաստանում խորհրդային իշխանություն հաստատվելուց հետո աշխատել է որպես Վրաստանի կոմկուսի Թիֆլիսի քաղկոմի ագիտ-պրոպագանդայի բաժնի վարիչ։ 1923 թվականից՝ ՎԿ(բ) կ ԿԿ-ի կին-բաժնի վարիչի տեղակալ, ապա՝ բաժնի վարիչ։ Մեծ աշխատանք է տարել անապաստան երեխաների դաստիարակության ուղղությամբ։ 1924 թվականից միաժամանակ «Հայաստանի աշխատավորուհի» ամսագրի պատասխանատու խմբագիրն էր։ 1927 թվականից՝ ՀԽՍՀ Կենտգործկոմի նախագահության անդամ։ Ղեկավարել է Կենտգործկոմին կից կանանց կենցաղը բարելավող հանձնաժողովի աշխատանքները։ Եղել է ՀԿ(բ) կ Կենտկոմի և ՀԽՍՀ Կենտգործկոմի անդամ։


== Ծանոթագրություններ ==
(1775) Ցիմերվալդ

(1775) Ցիմերվալդ (անգլ.՝ Zimmerwald), աստերոիդ աստերոիդների հիմնական գոտում։ Հայտնաբերվել է 1969 թվականի մայիսի 13-ին Պաուլ Վիլդի կողմից Ցիմերվալդում։
Միջին հեռավորությունը Արեգակից կազմում է 2,60216 ա. մ., առավելագույնը մոտենում է 2,1194 ա. մ. հեռավորության վրա և հեռանում 3,0849 ա. մ.։ Արեգակի շուրջ մեկ ամբողջական պտույտ է կատարում 1533,2 երկրային օրվա ընթացքում, իր ուղեծրով շարժվելով միջինում 0,234803 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,56° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1775) Ցիմերվալդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գնիշիկ (գետ)

Անվան այլ կիրառումների համար տե՛ս՝ Գնիշիկ (այլ կիրառումներ)Գնիշիկ, Գինեշիկաձոր, Գինեշիկա գետ, Գինիշիկաձոր, Գինիշիկաչայ, Գնիշին, Գնիշիկչայ, Գնշիկ, Գնշին, Դարաչայ, Թմաձոր, Կնիշիկչայ, գետ Հայաստանի Վայոց ձորի մարզում, Արփայի ձախ վտակը։ Սկիզբ է առնում Վայքի լեռնաշղթայի հյուսիսային լանջերից՝ 2460 մ բարձրությունից։ Երկարությունը 20 կմ է, ջրհավաք ավազանը՝ 64,37 կմ²։ Գետահովիտը V-աձև է, խորությունը՝ 50—80 մ։ Սնումը հիմնականում ձնաանձրևային (74 %) է, վարարումը՝ գարնանը։ Տարեկան միջին ծախսը 0,2 մ³/վ է։ Ամաղուի ձորով անցնելիս կռչվում է նաե Ամաղու գետ։  Գետի ստորին հոսանքը երբեմն անվանվում էին Ամաղու


== Ծանոթագրություններ ==
Իլինկա (քաղաքատիպ ավան, Ուկրաինա)

Անվան այլ կիրառումների համար տե՛ս՝ ԻլինկաԻլինկա (ուկրաիներեն՝ Іллінка), քաղաքատիպ ավան Ուկրաինայի Դոնեցկի մարզի Մարյինի շրջանում։
2011 թվականի տվյալներով Իլինկա քաղաքատիպ ավանում բնակվում էր 448 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Մեծ ճողփյունը

«Մեծ ճողփյունը» (անգլ.՝ A Bigger Splash), ռեժիսոր Լուկի Գուադանինոյի հոգեբանական թրիլլերը, ըստ Ալեն Պեյջի և Դեյվ Կայգանիչի սցենարի, հիմնված է «Լողավազան» ֆիլմի սյուժեի վրա(1969):


== Սյուժե ==
Ռոք աստղ Մարիաննա Լեյնը ելույթի ժամանակ անսպասելիորեն կորցնում է ձայնը։ Իր երիտասարդ ընկերոջ հետ նա ուղևորվում է Իտալիայի հարավային մաս հանգստանալու։ Չհրավիրված հյուրերը Մարիաննայի նախկին ընկերոջ՝ Հարիի և նրա երիտասարդ սեքսուալ աղջկա տեսքով, խախտում է զույգի միայնակ հանգիստը և վերածում քաոսի։ Պանտելերիայի վառ արևի ներքո կրքերը հասնում են սահմանին։


== Դերերում ==
Սուինթոն Թիլդա- Մարիաննա Լեյն
Շոնարթս Մաթիաս — Պոլ
Ռեյֆ Ֆայնս — Հարի Հոքս
Դակոտա Ջոնսոն — Պենելոպա
Օրոր Կլեման — Միրեյ


== Պարգևներ և անվանակարգեր ==


== Ծանոթագրություններ ==


== Արտաքին հղումներ ==
Պաշտոնական կայք Archived 2015-12-13 at the Wayback Machine.
«Մեծ ճողփյունը»(անգլ.) ֆիլմը Internet Movie Database կայքում
«Մեծ ճողփյունը»(անգլ.) ֆիլմը Box Office Mojo  կայքում
«Մեծ ճողփյունը»(անգլ.) ֆիլմը Rotten Tomatoes կայքում
«Մեծ ճողփյունը» at The Numbers
««Մեծ ճողփյունը»»(անգլ.) ֆիլմը Metacritic կայքում:
Press Book
Արոսենի պարսկական

Արոսենի պարսկական (լատ.՝ Sorbus persica), վարդազգիների ընտանիքի, արոսենի ցեղի բույս։


== Նկարագրություն ==
Փոքր ծառ կամ թուփ է, 4-6 մ բարձրությամբ։ Բողբոջները թեթևակի աղվամազապատ են։ Տերևները կաշվեկերպ են, էլիպսաձև, երկարավուն կամ կլորա-էլիպսաձև, 5,5-8,5 սմ երկարությամբ ՝ և 3,5-8,5 սմ լայնությամբ, 4-6 բլթականի, տերևաթիթեղի գագաթնային մասում սեղանաբլթակավոր, վերևի կողմից մերկ, ներքևի կողմից պատված սպիտակ-թաղիքանման աղվամազով, սուր ատամնաեզր, 5-7 կողմնային ջղերով։ Ծաղկաբույլերը սակավածաղիկ են։ Ծաղկակիրը ծաղկման ժամանակ աղվամազապատ է, այնուհետև մերկանում է։ Պսակաթերթիկները սպիտակ են, հիմքում սեղմված։ Պտուղը գնդաձև է կամ երկարավուն, կապտակարմրավուն, ծաղկում է հունիսին, պտուղները հասունանում են սեպտեմբերին։


== Տարածվածություն ==
Տարածված է Կովկասում, Միջին Ասիայում, Հյուսիսային Իրանում։
Հայաստանօ տարածքում հանդիպում է Արարատյան դաշտի նախալեռնային գոտում (Գեղարդ), Սևանի ավազանում, Վայքում, Զանգեզուրում և Մեղրիում, ամենուրեք միջին և վերին լեռնային գոտիներում, ծովի մակերևույթից 1300-2400 մ բարձրություններում, բաց, քարքարոտ լանջերում, գիհուտներում, թփուտներում, երբեմն՝ անտառներում։


== Կիրառություն ==
Բարձր դեկորատիվ, դիմացկուն տեսակ է։
Էկոլոգիական տիպը XI: Մշակության հավանական շրջանները 1 -32։


== Ծանոթագրություններ ==
Հերիդեն

Հերիդեն (գերմ.՝ Herrieden), կոմունա Գերմանիայի Բավարիա երկրամասում։
Ենթարկվում է Անսբախի վարչական շրջանին։ Բնակչությունը 7552 մարդ (ըստ 2010 թվականի դեկտեմբերի 31-ի).։ Տարածքը 81,71 կմ² է։ Պաշտոնական կոդ՝ 09 5 71 166։
Քաղաքը ստորաբաժանվում է 38 քաղաքային շրջանի։


== Պատկերասչահ ==

		
		
		


== Ծանոթագրություններ ==


== Արտաքին հղումներ ==
Պաշտոնական էջ
Պոժնյանսկի գյուղական խորհուրդ (Վելիկոպիսարևսկի շրջան)

Պոժնյանսկի գյուղական խորհուրդ  (ուկրաիներեն՝ Пожнянська сільська рада), Ուկրաինայի Սումիի մարզի Վելիկոպիսարևսկի շրջանում։
2001 թվականի տվյալներով Պոժնյանսկի գյուղական խորհրդում բնակվում էր 799 մարդ։ Խորհրդում կա 1 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ներշևո

Ներշևո (ռուս.՝ Нершево), գյուղ Ռուսաստանի Նիժնի Նովգորոդի մարզի Վաչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վասիլ Խաչատրյան

Վիքիպեդիայում կան հոդվածներ  Խաչատրյան ազգանունով այլ մարդկանց մասին:Վասիլ Հակոբի Խաչատրյան (30.9 (12.10).1882, Ալեքսանդրապոլ (այժմ՝ Գյումրի) - 1937), Անդրկովկասում խորհրդային ռեժիմի հաստատման աջակից, ԽՄԿԿ անդամ (1900)։ 
1898 թվականից ընտանիքով տեղափոխվել է Թիֆլիս։ 1904-ին բանտարկվել է անօրինական ագիտացիոն գրականություն տարածելու համար։ 1909 թվականին Թիֆլիսում բացել է դերձակի արհեստանոց, որը դարձել է բոլշևիկների գաղտնի հավաքատեղի։ 1913 թվականին Սուրեն Սպանդարյանի, Ելենա Ստասովայի հետ դատապարտվել է ցմահ աքսորի։ 1917 թվականին Սիբիրից վերադարձել է Անդրկովկաս և հեղափոխական աշխատանքի ուղարկվել Ախալցխա։ 1919 թվականին Ռոստովում հեղափոխական աշխատանք է ծավալել հայ գաղթականների շրջանում։ 1920 թվականին ընտրվել է Ռոստովի քաղաքային կոմիտեի կազմում և Նոր Նախիջևանի հեղկոմի անդամ։ 1921-1937 թվականներին կուսակցական-պետական աշխատանք է կատարել Հայաստանում, ապա՝ Վրաստանում։
Ֆուտբոլային լիգայի գավաթ 1965-66

Ֆուտբոլային լիգայի գավաթ 1965-66, Ֆուտբոլային լիգայի գավաթի 6-րդ խաղարկությունն է, որում հաղթեց «Վեստ Բրոմվիչ Ալբիոն» ֆուտբոլային ակումբը։
Նեկտոն

Նեկտոն (հունարեն՝ nektós - լողացող), ակտիվ լողացող պելագիկ կենդանիների խումբ, որոնք ընդունակ են դիմակայել հոսանքի ուժին և տեղաշարժվել զգալի տարածություններ։
Նեկտոններին են պատկանում ձկները, կաղամարները, կետանմանները, թիոտանիները, կրիաները, պինգվինները
Նեկտոնային կենդանիներին բնորոշ են մարմնի շրջահոսուն ձևը և շարժման լավ զարգացած օրգանները։ Նեկտոնները հակադրվում է պլանկտոնին, միջանկյալ դիրք է գրավում միկրոնեկտոնը։ Վերջինս ներկայացված է սահմանափակ ակտիվ տեղափոխությունների ընդունակ կենդանիներով՝ նորածին մանրաձկներով, ձկների և կաղամարների մանր տեսակներով, խոշոր ծովախեցգետիններով։
Կենտրոնական Մակեդոնիա (Հունաստան)

Անվան այլ կիրառումների համար տե՛ս՝ Մակեդոնիա (այլ կիրառումներ)Կենտրոնական Մակեդոնիա (հուն․՝ Περιφέρεια Κεντρικής Μακεδονίας), առաջին մակարդակի վարչատարածքային միավոր՝ պերիֆերիա Հունաստանի հյուսիսարևելյան հատվածում։
Զբաղեցնում է Հունաստանի Մակեդոնիա պատմական երկրամասի կենտրոնական հատվածը։ Այստեղ է գտնվում Հունաստանի երկրորդ խոշորագույն քաղաքն ու Մակեդոնիա երկրամասի վարչական կենտրոնը՝ Սալոնիկը (հուն․՝ Θεσσαλονίκη):


== Աշխարհագրություն ==
Կենտրոնական Մակեդոնիա պերիֆերիան զբաղեցնում է Մակեդոնիա պատմական երկրամասի կենտրոնական հատվածը, ինչպես նաև Հունաստանի հյուսիսարևելյան հողերը՝ այդ թվում ևս Քաղկեդոնյան թերակղզին։
Զբոսաշրջային կարևոր նշանակություն ունի Հունաստանի համար։ Կենտրոնական Մակեդոնիան Հունաստանի ամենամեծ վարչական մարզն է՝ ըստ տարածքի։ Այն զբաղեցնում է 18 811 կմ² տարածք։
Վարչական կենտրոնը և խոշորագույն քաղաքը Սալոնիկն է, որը նաև Հունաստանի երկրորդ խոշորագույն քաղաքն է՝ քաղաքամայր Աթենքից հետո։ Վարչականորեն բաժանված է 7 տարածաշրջանային միավորների կամ նոմոսների։


== Տե՛ս նաև ==
Հունաստանի վարչական բաժանում
Արևելյան Մակեդոնիա և Թրակիա


== Ծանոթագրություններ ==
567

567 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 567 թվականն է, 
VI դարի 67-րդ տարին։


== Դեպքեր ==


== Ծնունդներ ==


== Մահեր ==
Ռոդնիկի (գյուղ, Իգլինսկի շրջան)

Անվան այլ կիրառումների համար տե՛ս՝ ՌոդնիկիՌոդնիկի (ռուս.՝ Родники, բաշկիրերեն՝ Родники), գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 112 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քաղաքական համակարգ

Քաղաքական համակարգը քաղաքականության և կառավարման համակարգ է։ Այն սովորաբար բաղդատում են իրավաբանական համակարգ, տնտեսական համակարգ, մշակութային համակարգ, և այլ սոցիալ համակարգեր։ Սակայն սա շատ պարզեցված տեսակետ է շատ ավելի բարդ համակարգի, որ ներառում է այնպիսի կատեգորիաներ, ինչպիսին՝ ով պետք է իշխանություն ունենա, ինչպես պետք է կրոնական հարցերը կարգավորվեն և ինչ ազդեցություն պետք է ունենա կառավարումը ժողովրդի և տնտեսության վրա։


== Սահմանումներ ==
Ահա "Քաղաքական համակարգի" մի քանի սահմանումներ։

Քաղաքական համակարգը կազմակերպությունների, հետաքրքրված խմբերի (ինչպես քաղաքական կուսակցությունների, արդյունաբերական միությունների, լոբբի խմբերի), այդ կազմակերպությունների միջև հարաբերությունների և քաղաքական նորմերի և օրենքների և նրանց ֆունկցիաները կարգավորող օրենքների (սահմանադրությամբ, ընտրության օրենքով) կայացած համախմբություն է։
Քաղաքական համակարգը բաղկացած է իշխանություն ունեցող հասարակական կազմակերպություններից (խմբերից)։


== Քաղաքական համակարգերի ընդհանրությունները ==
փոխադադարձ կախյալ մասեր
Քաղաքացիական մշակույթ
Կառավարություն
Սահմաններ
Քաղաքացիություն
Տարածք
Հարստություն
Եմիշճանի կամավորական ջոկատ

Եմիշճանի կամավորական ջոկատ։ Կազմավորվել է 1988 թվականին, իսկ 1992 թվականին՝ ներառվել Մարտունիի պաշտպանական շրջանի կազմում, որի և այլ ջոկատների հիմքի վրա ստեղծվել է վաշտ, ապա՝ գումարտակ։ Եմիշճանի ազատամարտիկները ջոկատի, վաշտի և գումարտակի կազմերում մասնակցել են Աղդամի, Մարտունու և այլ շրջանների ազատագրական մարտերին։ Գյուղից Արցախի Հանրապետության «Մարտական խաչ» 1-ին աստիճանի շքանշանով պարգևատրվել է Լ. Շումանյանը, Արցախի Հանրապետության «Մարտական խաչ» 2-րդ աստիճանի շքանշանով՝ Գ. Հովհաննիսյանը, Արցախի Հանրապետության «Մարտական ծառայությունների համար» մեդալով ՝ Է. Աբրահամյանը։ Գյուղից զոհվել է 1 ազատամարտիկ։
Կլիո

Կլիո, ինը մուսաներից մեկը։ Սկզբնապես, ըստ երևույթին, եղել է հերոսական երգերի մուսան։ Դասական շրջանում համարվում էր պատմության մուսան. նրա մշտական ատրիբուտն է՝ պապիրուսի կամ մագաղաթի գալարը։


== Ծանոթագրություններ ==
Քյուրուկ-Դարայի ճակատամարտ

Քյուրիկ-Դարայի ճակատամարտ, տեղի է ունեցել Ղրիմում 1853–1856 թվականներին։


== Պատերազմի ընթացքը ==
Պատերազմի ժամանակ, Արևմտյան Հայաստանի Քյուրուկ–Դարա (այժմ՝ Թուրքիայում, Քուրուդերե, Կարսից արևելք) գյուղի մոտ, հուլիսի 24-ին, թուրքական զորքերի գլխավոր ուժերի (մոտ 60 հազար զինվոր և 64 թնդանոթ, հրամանատար Մուստաֆա Զարիֆփաշա, անգլիայի խորհրդական գեներալ Ռ․ Գյույոն) և Բ․ Հ․ Բեհբութովի գլխավորած ռուսական ջոկատի (շուրջ 18 հազար մարդ և 72 թնդանոթ) միջև։ Թուրքական զորքերը ձգվել են լայն ճակատով։ Բեհբութովը, նրանց ձախ թևում առաջակալներ թողնելով, սկզբում ջախջախել է աջ թևը, իսկ հետո կենտրոնը, որից հետո փախուստի մատնել ձախ թևը։ Թուրքերի կորուստը 10 հազար զինվոր էր (այդ թվում՝ մոտ 3 հազար սպանված և ավելի քան 2 հազար գերի), իսկ դասալիքների հետ՝ 22 հազար զինվոր։ Ռուսական զորքերի կորուստը՝ մոտ 3 հազար մարդ։ Թուրքական զորքի մնացորդները նահանջել են Կարս։ Քյուրիկ-Դարայի․ ճակատամարտում թուրքերի պարտության հետևանքով Անդրկովկասում թուրքական բանակը՝ իբրև գործուն ռազմական ուժ, դադարել է գոյություն ունենալուց։
Իմրեն Այքութ

Իմրեն Այքութ (1940, Սիս, Ադանայի մարզ, Թուրքիա), թուրք տնտեսագետ և պետական գործիչ։


== Կենսագրություն ==
Ծնվել է 1940 թվականին Կոզանում։ Ավարտել է Աթաթուրքի անվան տարրական դպրոցը, ապա Ադանայի աղջիկների վարժարանը։ 1964 թվականին ավարտել է Ստամբուլի համալսարանի տնտեսագիտության ֆակուլտետը։
Այնուհետև սովորել է Օքսֆորդի համալսարանում, ուսումնասիրել է աշխատողի և գործատուի միջև հարաբերությունները, աշխատանքային հարաբերությունները և արհմիությունները։ Դրանից հետո սովորել է Նորվեգիայի Օսլոյի համալսարանում՝ «աշխատողների մասնակցությունը ձեռնարկության կառավարմանը ծրագրով։ Հետագայում նա զբաղվել է միությունների կոնֆեդերացիային և Մեծ Բրիտանիայի աշխատանքի դեպարտամենտին կից տարբեր հետազոտություններով։ Թուրքիայում փիլիսոփայության դոկտորի աստիճան է ստացել «Աշխատակիցների համար փոխանակման դասընթացներ (Թուրքիայից դուրս) աշխատանքի և Թուրքիայի տնտեսության տեսանկյունից դրանց վերլուծության համար» աշխատանքի համար։
Այքութը երկու արհմիություններում զբաղեցրել է 1964-1975 թվականներին կոլեկտիվ աշխատանքային վեճերի բաժնի ղեկավարի, 1975-76 թվականներին աշխատողի և գործատուի միջև հարաբերությունների մասնագետի և թղթային արտադրության աշխատողների արհմիության գլխավոր քարտուղարի պաշտոնը։


=== Քաղաքական կարիերա ===
1983 թվականին մասնակցել է ազգայնական դեմոկրատական կուսակցության ստեղծմանը։ ԱԴԿ-ի լուծարումից հետո 1986 թվականին անդամակցել է Հայրենիքի կուսակցությանը։
1983-1999 թվականներին զբաղեցրել է Թուրքիայի Ազգային մեծ ժողովի անդամի պաշտոնը։ Զբաղեցրել է աշխատանքի և սոցիալական ապահովագրության նախարարի պաշտոնը Տուրգուտ Օզալի և Յըլդըրըմ Աքբուլթիի կառավարություններում։ Նաև զբաղեցրել է պետական նախարարի պաշտոնը Մեսութ Յիլմազի երկու աշխատասենյակներում։ 1997 թվականի հունիսի 30-ից մինչև 1999 թվականի հունվարի 11-ը՝ հանրային աշխատանքների և բնակարանաշինության նախարար։


== Ծանոթագրություններ ==
Արիենցո

Արիենցո (իտալերեն՝ Arienzo), քաղաք Իտալիայի Կամպանիա մարզի Կազերտա գավառում։ Սահմանակից է  Ֆորկիայի (BN), Մոիանոյի (BN), Ռոքարաինոլայի (NA), Սան Ֆելիչե ա Կանչելոյի, Սանտ Ագատա դե Գոտիի (BN), Սանտա Մարիա ա Վիկոյի հետ։
2011 թվականին անցկացված մարդահամարի տվյալներով Արիենցոյում ապրում էր 5.333 մարդ։ Բնակչության խտությունը կազմում է 371 մարդ/կմ²։ Զբաղեցնում է 14 կմ² մակերես տարածք։ Փոստային ինդեքս՝ 81021, հեռախոսային կոդ՝ 00823։


== Ծանոթագրություններ ==
Մեծ Ունկը (մուլտֆիլմ)

Մեծ Ունկը (ռուս.՝ Большой Ух), Յուրի Բուտիրինի նկարած մուլտֆիլմը։ Թողարկվել է 1989 թվականին «Էկրան» ստեղծագործական միության կողմից։


== Սյուժե ==
Մեծ Ունկ անունով մի տարօրինակ արարած վայրէջք է կատարում ամենասովորական անտառում։ Այլմոլորակայինը սիրում է լսել, թե ինչ է կատարվում տիեզերքում, հատկապես սիրում է լսել աստղերի երաժշտությունը։ Եվ այստեղ նա նոր ընկերներ կգտնի, կտեսնի, թե ինչպես է լուսնի լույսի ներքո բացվում ջրաշուշանը, կսովորի օգտակար լինել ուրիշներին։


== Հեղինակներ ==
Ռեժիսոր` Յուրի Բուտիրին
Սցենարի հեղինակ` Միխայիլ Շելեխով
Բեմադրող ռեժիսորներ` Յուրի Իսայկին, Տ. Արեշկովա
Նկարիչ-մուլտիպլիկատորներ` Վլադիմիր Սպորիխին, Անդրեյ Կոլկով, Ա. Ելիզարով, Միխայիլ Զայցև, Սվետլանա Սիչկար
Նկարիչներ` Ի. Չերենկովա, Իգոր Մեդնիկ, Գ. Չերնիկովա, Լ. Ստրոգանովա, Նինա Իվանչևա, Ժաննա Կորյակինա
Կոմպոզիտոր` Իրակլի Գաբելի
Հնչյունային ռեժիսոր` Նելլի Կուդրինա
Օպերատոր`  Էռստ Գաման
Մոնտաժող` Ս. Սիմուխինա
Խմբագիր` Ալիսա Ֆեոդորիդա
Տնօրեն` Լ. Ավդեևա
Դերերը կրկնօրինակել են
Ալեքսանդր Իլյին` Ունկ
Զոյա Պիլնովա` Գայլուկ
Ալեքսանդր Պաժարով` Բու
Լյուդմիլյա Գնիլովա` Կոնդրատ, չղջիկ


== Հեռարձակում հեռուստատեսությամբ ==
Մուլտֆիլմը 1991-2000-ական թվականներին հեռարձակվել է Առաջին ալիք, Ռոսիա 1, ՆՏՎ, Հինգերորդ ալիք, ՏՆՏ (հեռուստաընկերություն), Դոմաշնի, ՌԵՆ, Կուլտուրա, ՏՎ3, ՏՎ Ցենտր հեռուստաալիքներով։ Ինչպես նաև 2000-2010 թվականներին հեռարձակվել է Պերեց, Զվեզդա, Սպորտ, ՄՏՎ-Ռոսիա, Муз-ТВ (հեռուստաալիք), Դետսկի միր և Կառուսել հեռուստաալիքներով։


== Վերաթողարկում DVD ձևաչափով ==
Մուլտֆիլմը բազմիցս վերաթողարկվել է մուլտֆիլմերի հավաքածուներում։

«Լինում է, չի լինում», Թողարկում 5
«Հեքիաթին հյուր», Թողարկում 4


== Ծանոթագրություններ ==


== Արտաքին հղումներ ==
«Большой Ух»(անգլ.) ֆիլմը Internet Movie Database կայքում
«Большой Ух» մուլտֆիլմը «Անիմատոր.ռու» կայքում
«Большой Ух» на YouTube
Դոլգենկոե (այլ կիրառումներ)

Դոլգենկոե, կարող է վերաբերել՝

Դոլգենկոե - գյուղ, Ուկրաինայի Խարկովի մարզի Իզյումի շրջանում
Դոլգենկոե - գյուղ, Ուկրաինայի Խարկովի մարզի Վելիկոբուրլուկիի շրջանում
Ահմեդ Արիֆ գրականության թանգարան-գրադարան

Ահմեդ Արիֆ գրականության թանգարան-գրադարան (թուրքերեն՝ Ahmet Arif Edebiyat Müze Kütüphanesi), գրական թանգարան և արխիվ` նվիրված թուրքական գրականությանը։ Այն կրում է բանաստեղծ Ահմեդ Արիֆի անունը (1927-1991)։ Տեղակայված է Դիարբեքիրում, Թուրքիայում, հիմնվել է Մշակույթի և տուրիզմի նախարարության կողմից և բացվել է 2011 թվականի հունիսի 1-ին։
Թանգարանը տեղակայված է տիպիկ դիարբեքիրյան ճարտարապետություն ունեցող պատմական շենքում, որն ավելի քան 120 տարեկան է։ Այն գտնվում է Ջամիի Քեբիրի հարևանությամբ գտնվող Սուր թաղամասում։ Վեց սենյականոց ստոայով շենքը նախագծված է քառակուսի ձևով և շրջապատված է լայն բակով։ Այն ունի 360 քմ տարածք` ներառյալ բակը։ Համարվում է, որ շենքը եղել է Ահմեդ Արիֆի տունը։ Շենքի վերանորոգումը թանգարան դարձնելու համար արժեցել է 93.000 թուրքական լիրա, 75.000 լիրա ծախսվել է ձևավորման ու կահավորման համար։
Թանգարանը նվիրված է Ահմեդ Արիֆի կյանքին ու աշխատանքներին, որոշ անձական իրեր ցուցադրված են։ Ցուցադրված են նաև Հարավարևելյան Անատոլիայի հայտնի հեղինակների լուսանկարներ։ Թանգարանը պարունակում է ավելի քան 2000 գիրք և 60 պարբերականներ, որոնց մեջ կան գրականության ու պատմության վերաբերյալ գրքեր։ Թանգարանում կազմակերպվում են քննարկումներ տարբեր հեղինակների վերաբերյալ, բանաստեղծական ներկայացումներ և գրելու վարպետության դասեր։ Տարվա ինը ամիսների ընթացքում այցելուները հնարավորություն ունեն գիրք ընթերցել հսկա ընկուզենու տակ, որը գտնվում է շենքի կենտրոնական մասում։
Դիարբեքիրի թանգարան-գրադարանը երկրի այլ վայրերում հիմնված նմանատիպ հաստատությունների մաս է, որոնք կրում են տվյալ տարածաշրջանի որևէ հայտնի գրողի անունը։


== Ծանոթագրություններ ==
Օսմանջիկի գավառակ

Օսմանջիկ, գավառակ Փոքր Հայքում, իսկ ապա Արևմտյան Հայաստանում, Սեբաստիայի վիլայեթի Ամասիայի գավաոում: Գտնվում էր Ալիս գետի ափամերձ տարածքում, Ամասիա քաղաքից հյուսիս-արևմուտք։ Կենտրոնը Օսմանջիկ քաղաքն էր։
Թուրք պատմագիր Քյաթիբ Չելիբին հիշատակել է գավառակի մասին:


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Հրանտ Ավետիսյան (այլ կիրառումներ)

Հրանտ Ավետիսյան անուն-ազգանունը կարող է վերաբերել հետևյալ անձանց.

Հրանտ Ավետիսյան
Հրանտ Ավետիսյան (պատմաբան)
Էնկյուլա

Էնկյուլա (էստ․՝ Änkküla), գյուղ Էստոնիայի Յիգևամաա նահանգի Պալամուսե շրջանում։
2011 թվականի տվյալներով գյուղում բնակվում էր 71 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սերգեյ Սլիպչենկո

Սերգեյ Սլիպչենկո (ռուս.՝ Серге́й Алекса́ндрович Сли́пченко, սեպտեմբերի 13, 1912(1912-09-13), Օդեսա, Խերսոնի նահանգ, Ռուսական կայսրություն - 1991), խորհրդային և ռուս դիվանագետ։ Արտակարգ և լիազոր դեսպան։


== Կենսագրություն ==
1953 թվականից զբաղվել է դիվանագիտական գործունեությամբ։

1953 թվականին եղել է Ուկրաինական ԽՍՀ-ի արտաքին գործերի նախարարության քաղաքական բաժնի վարիչի տեղակալ։
1953 թվականից մինչև 1954 թվականը եղել է Ուկրաինական ԽՍՀ-ի արտաքին գործերի նախարարության քաղաքական բաժնի վարիչ և ԽՍՀՄ արտաքին գործերի նախարարության կոլեգիայի անդամ։
1955-1965 թվականներին եղել է Ուկրաինական ԽՍՀ-ի արտաքին գործերի նախարարի տեղակալ։
1965 թվականի մարտի 4-ից մինչև 1970 թվականի հունիսի 10-ը Զամբիայում եղել է ԽՍՀՄ արտակարգ և լիազոր դեսպան։
1970 թվականից մինչև 1972 թվականը եղել է ԽՍՀՄ արտաքին գործերի նախարարության կենտրոնական համակարգում պատասխանատու աշխատանքում։
1972 թվականի դեկտեմբերի 26-ից մինչև 1980 թվականի ապրիլի 2-ը Տանզանիայում եղել է ԽՍՀՄ արտակարգ և լիազոր դեսպան։


== Անձնական կյանք ==
Ամուսնացած է եղել, ունի երկու որդի։


== Դիվանագիտական աստիճան ==
Արտակարգ և լիազոր դեսպան։


== Ծանոթագրություններ ==


== Գրականություն ==
«Дипломатический словарь» под ред. А. А. Громыко, А. Г. Ковалева, П. П. Севостьянова, С. Л. Тихвинского в 3-х томах, М., «Наука», 1985—1986. — Т. 3, с. 42.


== Արտաքին հղումներ ==
Կենսագրություն Կոմունիստական կուսակցության և Խորհրդային Միության պատմության մասին տեղեկագրում 1898-1991
Կենսագրություն proza.ru կայքում
Նոր Կալեդոնիայի դրոշ

Նոր Կալեդոնիայի` Ֆրանսիայի օվկիանոսյան տարածքի դրոշը ստեղծվել է 4 տարի առաջ` 2010 թ.-ին, հուլիսի 17-ին։ Նոր Կալեդոնիան դարձավ առաջին տարածքը, որը ունեցավ երկու ազգային դրոշներ։
Ստալնոե (գյուղ, Ջանկոյի շրջան)

Անվան այլ կիրառումների համար տե՛ս՝ ՍտալնոեՍտալնոե (ուկրաիներեն՝ Стальне, Ղրիմի թաթարերեն՝ Barın), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։ Բնակավայրը նախկինում նաև անվանվել է Բարին։
2001 թվականի տվյալներով Ստալնոե գյուղում բնակվում էր 1 306 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Երկրի պորտ

Երկրի պորտ, տիեզերագիտական հասկացություն, որին անդրադարձել են տարբեր դիցաբանական և կրոնական ավանդույթներում։


== Հին աշխարհում ==

Օմֆալոս (հին հունարեն՝ ὀμφαλός — պորտ), հնագույն պաշտամունքային օբյեկտ (բայտիլ) Դելֆիում, համարվում է Երկրի պորտը։ Ապոլլոնին նվիրված այս քարը պահպանվել է Դելֆիի տաճարում, միակտոր քար էր, որ գտնվել է տաճարի ցելայում` ոսկե երկու արծիվների միջև։


== Հուդայակնության մեջ ==
Թալմուդում հիմնաքար (կամ Անկյունաքար) Տաճարի լեռան վրա, որի վրա տեղ է գրավել Երուսաղեմի տաճարը, իսկ այսօր այնտեղ մուսուլմանական Ժայռի գմբեթ տաճարն է։ Համարվում է, որ տիեզերքի անկյունաքարն է, և այստեղից է աստված սկսել աշխարհի ստեղծումը։


== Ծանոթագրություններ ==